Els aranesos es manifesten per frenar el recurs del TC contra l'occitàUn miler de persones participen en la Corsa d'Aran per sa Lengua en una de les seves edicions més reivindicatives, després que el govern espanyol anunciés que presentaria un recurs d'inconstitucionalitat contra la Llei de l'aranès aprovada al Parlament català.  Un miler de veïns de la Vall d’Aran han sortit al carrer com a resposta a l’anunci del Govern espanyol de presentar un recurs al Tribunal Constitucional en contra de la Llei de l’aranès. Ho han fet en una de les edicions més polititzades de la Corsa d’Aran per sa Lengua, un acte reivindicatiu similar al Correllengua que té lloc als Països Catalans, per manifestar la seva voluntat de preservar la llengua occitana, organitzat per l’Associació Lengua Viua. Tal com recull el diari Avui, la plaça de l’Església de Vielha es va omplir dels aranesos que van arribar-hi caminant des de diferents punts de la vall i altres punts d’Occitània. Lengua Viua ja ha anunciat que es personarà en el procés legal que obrirà el TC i que s’iniciaran converses amb els diferents partits polítics aranesos per defensar la Llei de l’aranès. Amb aquesta llei, l'occità té un estatus de cobertura oficial en el conjunt dels seus diversos territoris. De fet, L'Estatut ja declara l'oficialitat de l'aranès a tot Catalunya i atribueix a la Generalitat i al Conselh Generau d'Aran la competència sobre la seva normalització lingüística, regulant-ne l'oficialitat i els drets d'ús.
Una cosa, quan es faci el referendum per la independencia de Catalunya, si els aranesos se'n volen desentendre no sere jo qui els hi fiqui pals a les rodes. La Vall d'Aran no es Catalunya. Ara que si es queden a Espanya, que es vagin preparant... Be, de fet crec que tots els catalans pensen com jo, excepte na Pilar Rahola.
Emma escrigué: La Vall d'Aran no es Catalunya.Perquè tu ho diguis... 
Forma part de la CA de Catalunya, però no de la mateixa cultura, la mateixa llengua ni el mateix país.
Que no tingui la mateixa llengua no vol dir que no formi part del mateix país. Sembla mentida que a aquestes alçades no sapiguem que un país no el conforma només una llengua... 
País Valencià és el mateix país que Catalunya? O més fàcil, les illes. Si em respons que sí, no hi ha res més a parlar.
Noa escrigué: País Valencià és el mateix país que Catalunya? O més fàcil, les illes.No. 
Llavors perquè l'Aran és el mateix país que Catalunya? M'ho pots explicar?
Catalunya és un territori, i aquest territori inclou la Vall d'Aran. No té més secret.
La CA de Catalunya, la Val està amb nosaltres com a resultes d'uns tractats, però no és pas Catalunya perquè no és de cultura catalana.
Home, jo crec que sí que es pot dir que és Catalunya a partir del moment que, com tu molt bé has recordat, en va entrar a formar part voluntàriament. Catalunya no va ocupar la Vall d'Aran militarment; hi va fer un pacte que actualment -i dins del magre marge que ens dóna l'Estatut- es mira de continuar respectant. De fet, el màxim text legal del nostre país -l'Estatut- reconeix que l'occità aranès és llengua oficial de Catalunya (cosa que no vol dir que sigui oficial arreu de Catalunya, sinó que és oficial de l'administració catalana al costat del català i del castellà). És a dir, que Catalunya reconeix com a seves les dues llengües originàries del seu territori: la llengua catalana i l'aranesa. No sé, jo sincerament no veig cap motiu per dir que l'Aran no és Catalunya. Un tema molt diferent és que els aranesos tenen unes bases sòlides per construir un moviment nacional propi. Això no t'ho nego pas: institucions seculars, llengua pròpia, territori ben definit, etc. No et dic que no, al contrari. Ara bé: des del moviment aranès s'ha articulat alguna demanda (amb un mínim de suport social i polític, eh?) per desvincular-se de Catalunya i convertir-se en departament francès o en autonomia espanyola a banda? Crec que no (i si m'equivoco, em corregeixes). És un tema apassionant 
És que jo no  em llegiu pas bé. La Val d'Aran forma part de la Comunitat Autònoma de Catalunya, però  no pas del país de Catalunya. I això és molt diferent.Està dins la mateixa administació, però eh que Catalunya només és espanyola administativament? Doncs és exactament el mateix. I de fet, la nostra comunitat autònoma no estaria malament que es digués CA de Catalunya-Aran. Sobre això que et comento, ho pots comprovar moltes vegades. La CA en textos aranesos es diu "Catalunya", pero quan es parla del país (cultura, llengua, etc) es diu "Catalonha". Una cosa són les administracions i una altra les nacions.
Però és que jo en cap moment estic parlant que la Vall d'Aran formi part de la cultura catalana, simplement estic dient que és part integrant d'un país -que no d'una administració- més gran, que és Catalunya, perquè les fronteres dels països no sempre són iguals que les de les cultures.